b'\n_START_ARTICLE_\nFu Lu Shou\n_START_SECTION_\nFu\n_START_PARAGRAPH_\nBintang Fu (\xe7\xa6\x8f) ialah planet Musytari. Dalam astrologi tradisional, planet Musytari dipercayai amat bertuah. Selain itu, menurut legenda Tao, bintang Fu Star berkaitan dengan Yang Cheng \xe9\x98\xb3\xe5\x9f\x8e, seorang pentadbir Daozhou \xe9\x81\x93\xe5\xb7\x9e. Yang Cheng menggadai nyawanya dengan menulis satu peringatan kepada maharaja untuk menyelamatkan rakyat daripada penderitaan. Selepas kematian beliau, rakyat membina sebuah tokong untuk memperingati jasanya. Lama-kelamaan, beliau dianggap sebagai personifikasi tuah._NEWLINE_Dewa Fu biasanya digambarkan memakai jubah ilmuwan dan memegang segulung kertas yang bertulis aksara "Fu". Dia juga dilihat mendakap seorang kanak-kanak atau dikelilingi oleh kanak-kanak.\n_START_SECTION_\nLu\n_START_PARAGRAPH_\nBintang Lu (\xe7\xa6\x84) ialah buruj Ursa Major-\xce\xb6, ataupun dalam astrologi Cina tradisional, bintang keenam dalam gugusan Wenchang. Ia juga dipersonifikasikan seperti bintang Fu. Bintang Lu star dipercayai sebagai Zhang Xian yang hidup sewaktu dinasti Shu Akhir. Istilah lu sebenarnya memaksudkan gaji menteri kerajaan. Oleh itu, bintang Lu merupakan bintang kemakmuran, pangkat dan pengaruh._NEWLINE_Bintang Lu juga dipuja secara berasingan dengan dua bintang yang lain sebagai dewa yang menentukan kejayaan mereka yang mengambil Peperiksaan Diraja, dan oleh yang demikian kejayaan dalam memegang jawatan kerajaan. Bintang Lu selalunya digambarkan memakai jubah menteri.\n_START_SECTION_\nShou\n_START_PARAGRAPH_\nBintang Shou (\xe5\xa3\xbd) ialah buruj Argo Navis-\xce\xb1 (Canopus), ataupun bintang Kutub Selatan dalam astronomi Cina. Ia dipercayai menentukan jangka hayat manusia. Menurut legenda, dewa Shou berdiam dalam rahim ibundanya selama 10 tahun, kemudian lahir dalam bentuk orang tua. Dia dikenali dengan dahinya yang berjendul tinggi dan buah pic yang dibawanya sebagai lambang keabadian. Dewa Panjang Umur ini biasanya diperlihatkan dengan senyuman yang mesra, dan adakalanya dia juga membawa sebiji labu yang berisi air marga jiwa.'